KOMISSION ASETUS (ETY) N:o 2420/93, annettu 31 päivänä elokuuta 1993, puuvillan, josta siemeniä ei ole poistettu, markkinointivuoden 1992/1993 tosiasiallisesta tuotannosta, markkinointivuoden 1993/1994 arvioidusta tuotannosta ja tuen vähennyksestä ja markkinointivuoden 1994/1995 kohdehinnasta vähennettävästä määrästä



Virallinen lehti nro L 222 , 01/09/1993 s. 0037 - 0037

Suomenk. erityispainos Alue 3 Nide 52 s. 0053

Ruotsink. erityispainos Alue 3 Nide 52 s. 0053



KOMISSION ASETUS (ETY) N:o 2420/93, annettu 31 päivänä elokuuta 1993, puuvillan, josta siemeniä ei ole poistettu, markkinointivuoden 1992/1993 tosiasiallisesta tuotannosta, markkinointivuoden 1993/1994 arvioidusta tuotannosta ja tuen vähennyksestä ja markkinointivuoden 1994/1995 kohdehinnasta vähennettävästä määrästä EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon Kreikan liittymisasiakirjan ja erityisesti puuvillaa koskevan pöytäkirjan N:o 4, sellaisena kuin se on muutettuna Espanjan ja Portugalin liittymisasiakirjalla ja erityisesti siihen liitetyllä pöytäkirjalla N:o 14, ottaa huomioon puuvillan tukijärjestelmän yleisistä säännöistä 27 päivänä heinäkuuta 1981 annetun neuvoston asetuksen (ETY) N:o 2169/81(1), sellaisena kuin se on viimeksi muutettuna asetuksella (ETY) N:o 1554/93(2), ja erityisesti sen 11 artiklan, ottaa huomioon yhteisessä maatalouspolitiikassa sovellettavista laskentayksiköstä ja muuntokursseista 28 päivänä joulukuuta 1992 annetun neuvoston asetuksen (ETY) N:o 3813/92(3) ja erityisesti sen 9 artiklan 1 kohdan, sekä katsoo, että asetuksen (ETY) N:o 2169/81 7 artiklan 1 kohdassa säädetään, että kunkin markkinointivuoden tosiasiallinen tuotanto määritetään vuosittain niiden määrien perusteella, joille on haettu tukea; tätä perustetta sovellettaessa tosiasiallinen tuotanto markkinointivuodelle 1992/1993 on vahvistettava jäljempänä osoitetulle tasolle, asetuksen (ETY) N:o 2169/81 8 artiklassa säädetään, että puuvillan arvioitu tuotanto on vahvistettava ennen kunkin markkinointivuoden alkua; käytettävien tietojen perusteella markkinointivuoden 1993/1994 arvioitu tuotanto on vahvistettava jäljempänä osoitetulla tavalla, Kreikan liittymisasiakirjaan liitetyllä pöytäkirjalla N:o 4 käyttöön otetun puuvillan tukijärjestelmän mukauttamisesta 2 päivänä heinäkuuta 1987 annetun neuvoston asetuksen (ETY) N:o 1964/87(4), sellaisena kuin se on viimeksi muutettuna asetuksella (ETY) N:o 1553/93(5), 2 artiklan 2 kohdan mukaisesti tukea on syytä vähentää kyseisessä kohdassa säädettyjä perusteita noudattaen, jos arvioitu tuotanto on suurempi kuin taattu enimmäismäärä; markkinointivuonna 1993/1994 tuen vähennys on kuitenkin enintään 15 prosenttia kohdehinnasta, mutta tämän rajan ylittävä vähennys siirretään seuraavan markkinointivuoden kohdehintaan viiteen prosenttiin asti; edellä mainittuja säännöksiä sovellettaessa markkinointivuoden 1993/1994 tuen vähennykseksi ja markkinointivuoden 1994/1995 kohdehinnan vähennykseksi on vahvistettava jäljempänä osoitetut määrät, ja tämä asetus on pellavan ja hampun hallintokomitean lausunnon mukainen, ON ANTANUT TÄMÄN ASETUKSEN: 1 artikla 1 Markkinointivuoden 1992/1993 puuvillan, josta siemeniä ei ole poistettu, tosiasialliseksi tuotannoksi vahvistetaan 984 617 tonnia. 2 Markkinointivuodelle 1993/1994: - arvioiduksi tuotannoksi vahvistetaan 1 067 433 tonnia, - vähennys tuen määrästä vahvistetaan 20,293 ecuksi 100 kilogrammalta. 3 Markkinointivuoden 1994/1995 kohdehinnasta vähennetään 5,073 ecua 100 kilogrammalta. 2 artikla Tämä asetus tulee voimaan 1 päivänä syyskuuta 1993. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 31 päivänä elokuuta 1993. Komission puolesta René STEICHEN Komission jäsen (1) EYVL N:o L 211, 31.7.1981, s. 2 (2) EYVL N:o L 154, 25.6.1993, s. 23 (3) EYVL N:o L 387, 31.12.1992, s. 1 (4) EYVL N:o L 184, 3.7.1987, s. 14 (5) EYVL N:o L 154, 25.6.1993, s. 21